CELEX: 62021TN0503
Language: sk
Date: 2021-08-15 00:00:00
Title: Vec T-503/21: Žaloba podaná 15. augusta 2021 – Lagardère, unité médico-sociale/Komisia

18.10.2021   
            
            
               SK
            
            
               Úradný vestník Európskej únie
            
            
               C 422/23
            
         
      Žaloba podaná 15. augusta 2021 – Lagardère, unité médico-sociale/Komisia
      (Vec T-503/21)
      (2021/C 422/30)
      Jazyk konania: francúzština
      
         Účastníci konania
      
      
         Žalobkyňa: Lagardère, unité médico-sociale (Ghlin, Belgicko) (v zastúpení: P. Vanlangendonck, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil sporné nariadenie 2021/953 (1) za neplatné.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 9 ods. 1 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 2016, s. 1), keďže napadnutý akt porušuje zákaz spracúvania osobných údajov týkajúcich sa zdravia fyzickej osoby.
               
            
                  2.
               
               
                  Druhý žalobný dôvod je založený na porušení článku 21 ods. 1 ZFEÚ, ktorý priznáva občanom Únie právo voľného pohybu a pobytu na území členských štátov.
               
            
                  3.
               
               
                  Tretí žalobný dôvod je založený na porušení článkov 168 a 169 ZFEÚ a článkov 3, 35 a 38 Charty základných práv Európskej únie.
               
            
         (1)  Nariadenie Európskeho parlamentu a Rady (EÚ) 2021/953 zo 14. júna 2021 o rámci pre vydávanie, overovanie a uznávanie interoperabilných potvrdení o očkovaní proti ochoreniu COVID-19, o vykonaní testu a prekonaní tohto ochorenia (digitálny COVID preukaz EÚ) s cieľom uľahčiť voľný pohyb počas pandémie ochorenia COVID-19 (Ú. v. EÚ L 211, 2021, s. 1).